rejauldu/bengali-wikipedia huggingface dataset:
লিব্রাঅফিস () দ্য ডকুমেন্ট ফাউন্ডেশন কর্তৃক উন্নয়ন করা একটি ফ্রি ও উন্মুক্ত অফিস স্যুট। এটা ওপেনঅফিসের একটি ফোর্ক হিসাবে ২০১০ সালে উন্মুক্ত করা হয়, যেটা স্টারঅফিসের একটি মুক্ত সোর্স সংস্করণ ছিলো। লিব্রাঅফিস স্যুটে ওয়ার্ড প্রসেসিং, স্প্রেডশিট তৈরি ও সম্পাদনা, স্লাইড শো, নকশা এবং অঙ্কন, ডাটাবেস নিয়ে কাজ করা, এবং গাণিতিক সূত্র লিখার জন্যে প্রোগ্রাম রয়েছে। লিব্রাঅফিস ১১৫টি ভাষার জন্যে উপযোগী।  লিব্রাঅফিস ডকুমেন্ট সংরক্ষণের জন্যে আইএসও অথবা আইইসি স্ট্যান্ডার্ড ওপেন ডকুমেন্ট  ফাইল বিন্যাস  (ODF) এর সব এপ্লিকেশনের বিদ্যমান ফাইল বিন্যাস হিসাবে ব্যবহার করে। একগুচ্ছ ইম্পোর্ট/এক্সপোর্ট ফিল্টার ব্যবহার করে লিব্রাঅফিস মাইক্রোসফট অফিসসহ  অন্যান্য প্রধান অফিস স্যুটের ফাইল বিন্যাসও সাপোর্ট করে।   লিনাক্স, মাইক্রোসফট উইন্ডোজ, ম্যাক ওএস, অ্যান্ড্রয়েড (অপারেটিং সিস্টেম)  অনলাইন অফিস স্যুট হিসাবে বিভিন্ন কম্পিউটার প্ল্যাটফরমে লিব্রাঅফিস সহজলভ্য। অনেক জনপ্রিয় লিনাক্স ডিস্ট্রোরও এটি ডিফল্ট অফিস স্যুট। এটা সবচেয়ে সক্রিয়ভাবে উন্নয়ন করা ফ্রি ও ওপেন সোর্স অফিস স্যুট।   প্রকল্পটি বেটা হিসাবে সেপ্টেম্বর ২৮, ২০১০-এ ঘোষিত হয়েছে। জানুয়ারি ২০১১(প্রথম স্থিতিশীল মুক্তি) এবং অক্টোবর ২০১১ এর মধ্যে লিব্রাঅফিস ৭৫ লক্ষবার নামানো হয়েছে।   অন্তর্ভুক্ত এপ্লিকেশন    মডিউল  নোট 32px রাইটার ওয়ার্ডপারফেক্ট বা মাইক্রোসফট ওয়ার্ডের মতই একই ফাংশনালিটি ও ফাইল সাপোর্টযুক্ত একটি ওয়ার্ড প্রসেসর। এটার বিস্তৃত 'হোয়াট য়্যু সি ইজ হোয়াট য়্যু গেট' ওয়ার্ড প্রসেসিং ক্ষমতা রয়েছে, কিন্তু প্রাথমিক টেক্সট এডিটর হিসাবেও ব্যবহার করা যায়। 32px ক্যালক মাইক্রোসফট এক্সেল বা লোটাস ১-২-৩ এর মত একটি স্প্রেডশিট প্রোগ্রাম। লিব্রাঅফিস ক্যালকের কিছু স্বকীয় বৈশিষ্ট্য রয়েছে, যেমন একটি সিস্টেম রয়েছে যেখানে স্বয়ংক্রিয়ভাবে ব্যবহারকারীর তথ্যের উপর ভিত্তি করে লেখচিত্র(গ্রাফ) তৈরি করে। 32px ইম্প্রেস মাইক্রোসফট পাওয়ারপয়েন্টের প্রতিনিধিত্ব করে এমন একটি প্রেজেন্টেশন প্রোগ্রাম। এসডব্লিউএফ(.swf) ফাইল হিসাবে প্রেজেন্টেশন সংরক্ষণ করা যায় এবং অ্যাডোবি ফ্ল্যাশ প্লেয়ার ব্যবহার করে যেকোন কম্পিউটার থেকেই দেখা যায়।  32px ড্র মাইক্রোসফট ভিশুর মত ভেক্টর গ্রাফিক এডিটর ও ডায়াগ্রাম তৈরির টুল যা কোরেলড্র-এর আগের সংস্করণগুলোর বৈশিষ্ট্য ধারণ করে। এটা স্ক্রিবাস, মাইক্রোসফট পাবলিশারের মত ডেস্কটপ পাবলিশিং সফটওয়্যারের কাজও করে। পিডিএফ-ফাইল সম্পাদনার কাজও এটি দিয়ে করা যায়। 32px ম্যাথ গাণিতিক সূত্র তৈরি ও সম্পাদনা করার উদ্দেশ্যে এপ্লিকেশনটি তৈরি করা হয়েছে। সূত্র তৈরির জন্য এ এপ্লিকেশন একাধিক এক্সএমএল ব্যবহার করে থাকে। লিব্রাঅফিস স্যুটের অন্যান্য ডকুমেন্ট, যেমন রাইটার বা ক্যালকের ডকুমেন্টের মধ্যে ব্যবহারের জন্যেও এ সূত্রগুলো উপযোগী।  32px বেস মাইক্রোসফট এক্সেসের মত একটি ডাটাবেস ম্যানেজমেন্ট প্রোগ্রাম। ডাটাবেস তৈরি ও ব্যবস্থাপনা, ফরম ও প্রতিবেদন তৈরির জন্যে লিব্রাঅফিস বেস উপযোগী।    তথ্যসূত্র   আরও দেখুন লিনাক্স ওপেনঅফিস.অর্গ উবুন্টু মাইক্রোসফট অফিস   বহিঃসংযোগ   বিষয়শ্রেণী:অফিস সফটওয়্যার বিষয়শ্রেণী:২০১১-এর সফটওয়্যার বিষয়শ্রেণী:ক্রস প্ল্যাটফর্ম ফ্রি সফটওয়্যার বিষয়শ্রেণী:ওপেন সোর্স অফিস স্যুট বিষয়শ্রেণী:সফটওয়্যার ফোর্ক বিষয়শ্রেণী:ইউনিক্স সফটওয়্যার বিষয়শ্রেণী:লিনাক্স সফটওয়্যার বিষয়শ্রেণী:সফটওয়্যার বিষয়শ্রেণী:কম্পিউটার সফটওয়্যার বিষয়শ্রেণী:মুক্ত সফটওয়্যার বিষয়শ্রেণী:ওপেন সোর্স বিষয়শ্রেণী:পিডিএফ পাঠক বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:বহনযোগ্য সফটওয়্যার বিষয়শ্রেণী:মোজিলা সফটওয়্যার লাইসেন্স ব্যবহার করে
তপন কুমার সেন ভারতের কমিউনিস্ট পার্টি (মার্ক্সবাদী) দলের একজন সদস্য এবং রাজ্যসভার প্রাক্তন সাংসদ। তপন কুমার সেন পশ্চিমবঙ্গ থেকে দুবার ভারতীয় আইনসভার উচ্চকক্ষ,রাজ্যসভার সাংসদ নির্বাচিত হয়েছিলেন। তিনি তপন সেন তার দলের সাধারণ সম্পাদকও।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:কলকাতার রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
সিন্দুরখান ইউনিয়ন বাংলাদেশের সিলেট বিভাগের মৌলভীবাজার জেলার শ্রীমঙ্গল উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা   সিন্দুরখান বাজার, সীমান্ত ঘাটীবস্তি, বিজিবি ক্যাম্প।   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান   সিন্দুরখাঁন ইউনিয়নের মধ্যে রয়েছে অনেক আকর্ষণীয় স্থান যা পর্যটকদের বিশেষভাবে আকর্ষিত করে। তার মধ্যে উল্লেখযোগ্য হলো হুগলীয়া ছিমাইলত গ্রামের প্রাকৃতিক সৌন্দর্য। এই গ্রামে রয়েছে সারি সারি ধানের ক্ষেত ও বিভিন্ন ফসলের বাগান।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-ইয়াসিন আরাফাত রবিন  নির্বাচন-০৫/০১/২০২২  শপথ গ্রহন-১৫/০২/২০২২  মেয়াদ-15 ফেব্রুয়ারি ২০২২---বর্তমান।  +চেয়ারম্যানগণের তালিকাক্রমিকনামমেয়াদ০১০২০৩   তথ্যসূত্র   বিষয়শ্রেণী:শ্রীমঙ্গল উপজেলার ইউনিয়ন
নিউ আলিপুর সুরুচি সংঘ হল কলকাতার নিউ আলিপুরে অবস্থিত একটি পেশাদার ফুটবল ক্লাব। এদের পুরুষ বিভাগ সিএফএল প্রিমিয়ার ডিভিশন ও মহিলা বিভাগ কলকাতা মহিলা ফুটবল লিগ প্রতিযোগিতায় নিয়মিত অংশগ্রহণ করে।  সুরুচি সংঘ ২০২৪–২৫ ভারতীয় মহিলা লিগ ২-তে অংশগ্রহণ করেছিল এবং প্রথমবারের জন্য কোনো জাতীয় স্তরের লিগে আবির্ভূত হয়েছিল। রেকর্ড পুরুষ দল কলকাতা প্রিমিয়ার ডিভিশন:  সুপার সিক্স: ২০২৪ সিএফএল ১ম ডিভিশন:  চ্যাম্পিয়ন: ২০২৩ মহিলা দল কলকাতা মহিলা ফুটবল লিগ:  ৩য় স্থান: ২০২৪  সেমি-ফাইনালিস্ট: ২০২৫ আইডব্লিউএল ২  গ্রুপ পর্ব: ২০২৪–২৫  তথ্যসূত্র  বিষয়শ্রেণী:কলকাতার ফুটবল ক্লাব বিষয়শ্রেণী:১৯৫২-এ ভারতে প্রতিষ্ঠিত বিষয়শ্রেণী:১৯৫২-এ প্রতিষ্ঠিত ফুটবল ক্লাব বিষয়শ্রেণী:ভারতের বহু-ক্রীড়া ক্লাব বিষয়শ্রেণী:ভারতের ক্রীড়া দল
আফগানিস্তান জাতীয় যাদুঘর (ফার্সি: موزیم ملی افغانستان, Muzem-e milli-ye Afghanistan; , De Afghanistan Milli Meauziam), এছাড়াও আফগান জাতীয় যাদুঘর নামে পরিচিত অথবা মাঝেমধ্যে কাবুল জাদুঘর নামেও ডাকা হয়, আফগানিস্তানের কাবুল শহরের কেন্দ্রের ৯ কিলোমিটার দক্ষিণ পশ্চিমাঞ্চলে অবস্থিত একটি দ্বিপক্ষীয় ভবন। ২০১৪ সালের হিসাব অনুযায়ী, যাদুঘরটি আন্তর্জাতিক মান অনুযায়ী বিস্তৃতি লাভ করে, যার পাশাপাশি দর্শকরা খুব সহজে আরাম আয়েশ করতে পারে এবং সুবিশাল উদ্যানটি ঘুরে বেড়াতে পারে।  মধ্য এশিয়ায় সবচেয়ে গুরুত্বপূর্ণ ঐতিহ্যবাহী জাদুঘরগুলির মধ্যে অন্যতম একটি যাদুঘর ছিল এটি, এখানে ১০০,০০০ এর অধিক স্বতন্ত্র বস্তু সৃশৃঙ্খলভাবে বিন্যস্ত রয়েছে। ১৯৯২ সালের গৃহযুদ্ধের শুরুর দিকে জাদুঘরটির বহুবার লুটপাট করা হয়েছিল, যার ফলে প্রদর্শনীর ১০০,০০০ বস্তুর উপর প্রায় ৭০% ক্ষতি সাধন হয়েছিল। ২০০৭ সাল থেকে বেশ কয়েকটি আন্তর্জাতিক সংস্থা ৮,০০০ টির উপরে জিনিসপত্র উদ্ধার করতে সাহায্য করে। সবচেয়ে সাম্প্রতিকতম বস্তু হিসেবে চুনাপাথর এর ভাস্কর্য জার্মানি থেকে নিয়ে আসা হয়।(31 January 2012) Germany returns Afghan sculpture bbc.co.uk/news/ বিখ্যাত ১ম শতকের সময়ে বাগরাম ইভরিরিসহ ২০১২ সালে যুক্তরাষ্ট্র থেকে প্রায় ৮৪৩ টি জিনিসপত্র ফেরত আনা হয়।(19 July 2012) Looted art returned to Afghanistan, bbc.co.uk   ইতিহাস  আফগান জাতীয় যাদুঘরটি ১৯১৯ সালে রাজা আমানউল্লাহ খানের শাসনামলে নির্মাণ করা হয়েছিল।Afghanistan: Hidden Treasures from the National Museum, Kabul (2008), p. 35. Eds., Friedrik Hiebert and Pierre Cambon. National Geographic, Washington, D.C. . জাদুঘরের অভ্যন্তরের সংগ্রহশালাটি শহরের এক স্থান থেকে অন্য স্থানে স্থানান্তরিত করা হয়েছিল এবং ১৯২২ সালে 'কূটনৈতিক মন্ত্রিসভা' হিসেবে বরাদ্দ করা হয়।Meharry, Joanie Eva The National Museum of Afghanistan: In Times of War, The Levantine Review, http://www.levantinecenter.org/arts/cultures/central-asia/afghan/national-museum-afghanistan-times-war  ১৯৭৩ সালে একটি ড্যানিশ স্থপতি চিত্রশিল্পের জন্য একটি নতুন ভবন নকশার জন্য ভাড়া করা হয়, কিন্তু রাজনৈতিক অস্থিরতার কারণে পরিকল্পনাটি বাস্তবায়ন করা সম্ভব হয়নি। থাম্ব|আফগানিস্তান জাতীয় যাদুঘরের ভিতর  জাদুঘরটির সংগ্রহশালা মধ্য এশিয়ার জন্য গুরুত্বপূর্ণ অংশ ছিল যা কয়েক হাজার সহস্রাব্দ ধরে মিলিত ১০০,০০০ টি বস্তুর সমন্বয় গঠন করা হয়েছিল। প্রেসিডেন্ট নাজিবুল্লাহ সরকারের পতনের পর ১৯৯০ এর দশকের শুরুতে গৃহযুদ্ধ শুরু হওয়ার পরবর্তী সময়ে জাদুঘরের অনুলিপিতে বহুবার লুটপাট হয় যার ফলে প্রদর্শনীর ১০০,০০০ বস্তুর উপরে ৭০% ক্ষতি সাধন হয় হয়।  ২০১২ সালে স্পেন থেকে আগত একটি আর্কিটেকচার ফার্ম আফগান জাতীয় জাদুঘরের নতুন নকশার জন্য আয়োজিত একটি প্রতিযোগিতা জয় লাভ করে। আন্তর্জাতিক মান অনুযায়ী যাদুঘরটি প্রসারিত করার লক্ষ্যে ২০১৩ সালে নতুন করে কাজ শুরু হয়। যার সুবাদে দর্শকরা খুব সহজে আরাম করতে পারে এবং চারপাশে ঘুরে বেড়ানোর জন্য একটি বৃহৎ উদ্যান রয়েছে।   চিত্রশালা    তথ্যসূত্র    বহিঃসংযোগ   বিষয়শ্রেণী:আফগানিস্তানের জাদুঘর বিষয়শ্রেণী:কাবুলের ভবন ও স্থাপনা
জ্যেষ্ঠপুত্র ২০১৯ সালের ভারতীয় বাংলা ভাষার একটি চলচ্চিত্র যা কৌশিক গাঙ্গুলী পরিচালিত এবং প্রসেনজিৎ চ্যাটার্জি, ঋত্বিক চক্রবর্তী, সুদীপ্তা চক্রবর্তী এবং গার্গী রায়চৌধুরী এখানে অভিনয়  করেছেন।  ঋতুপর্ণ ঘোষের লেখা অন্য নায়ক  নামের গল্পটি থেকে কৌশিক এই সিনেমার মূল রসদ সংগ্রহ করেছিলেন।  এই ছবিতে এই প্রথম একসাথে কাজ করেছেন প্রসেনজিৎ ও ঋত্বিক।  ৬৭তম জাতীয় চলচ্চিত্র উৎসবে, জ্যেষ্ঠপুত্র দুটি পুরস্কার পেয়েছে, একটি সেরা মৌলিক চিত্রনাট্যের জন্য এবং অন্যটি সেরা ব্যাকগ্রাউন্ড স্কোরের জন্য।    চরিত্র    ইন্দ্রজিৎ চরিত্রে প্রসেনজিৎ চট্টোপাধ্যায়  পার্থর চরিত্রে ঋত্বিক চক্রবর্তী  সুদেষ্ণার চরিত্রে গার্গী রায়চৌধুরী  ইলার চরিত্রে সুদীপ্তা চক্রবর্তী  পারুল চরিত্রে দামিনী বেনি বসু  রাই চরিত্রে শ্রেয়া ভট্টাচার্য  মাকাইয়ের চরিত্রে প্রদীপ ভট্টাচার্য   পটভূমি  টলিউডের সুপারস্টার অভিনেতা ইন্দ্রজিৎ তার বাবার মৃত্যুর খবর পেয়ে বল্লভপুর গ্রামে তার নিজ বাড়িতে আসেন।।ছোটো ভাই পার্থ, মানসিক রোগী বোন ইলা এবং পার্থের গর্ভবতী স্ত্রী রাই এদের নিয়েই তার পরিবার। যাইহোক, ইন্দ্রজিৎ যেখানেই যান, শ্মশান ঘাট হোক কিংবা তাঁর জন্মস্থান বা তাঁর বন্ধুর বাড়ি বা তাঁর গেস্ট হাউস, তাঁর সহকারী, দেহরক্ষী, পুলিশ এবং সর্বোপরি তাঁর শত শত ভক্ত সর্বদা তাঁর সাথে সাথে থাকে। এমনকি তার নিজের ছোটোবেলাকার স্কুলে তাঁর বাবার শোক অনুষ্ঠান সমস্ত গ্রামবাসী মৃত আত্মার শান্তি কামনায় নয় বা শোক করতে নয় বরং নায়কের সাথে অটোগ্রাফ এবং সেলফি তোলার জন্য সেখানে ভিড় করে, যা ইন্দ্রজিৎকে যথেষ্ট বিব্রত করে তোলে তার ভাই পার্থের সাথেও মনোমালিন্য হয়।। একদিকে, তিনি তার দাদার সাফল্য এবং জনপ্রিয়তায় ঈর্ষান্বিত কারণ তিনি নিজেই সবসময় তার চেয়ে ভাল নাট্য অভিনেতা ছিলেন। অন্যদিকে, তিনি মনে করেন যে একজন মানুষ যিনি শেষবার কখন তার জন্মস্থানে গিয়েছিলেন তা মনে করতে পারেন না, কেন তাহলে তিনি বড়ো ছেলে (জ্যেষ্ঠপুত্র) হওয়ার বাবার শেষকাজ করার চেষ্টা করবেন। পার্থ মনে করেন যে এত বছর ধরে তিনি একাই তার পরিবারের যত্ন নিয়েছেন, তাই তার একাই বাবার শেষকৃত্য করা উচিত। এক রাতে, মাতাল অবস্থায়, পার্থ ইন্দ্রজিৎকে তার অন্তরের সমস্ত দুঃখ যন্ত্রণা ক্ষোভের অনুভূতি প্রকাশ করে এবং বলে যে সে প্রকৃত জ্যেষ্ঠপুত্র কারণ সে তার বৃদ্ধ বয়সে তার পিতার সেবা করেছেন যা ইন্দ্রজিৎ কখনই করেননি। ইন্দ্রজিৎ পার্থর কথায় অনিবার্য সত্য উপলব্ধি করে এবং ভোরবেলা চলে যায়।   সাউন্ডট্র্যাক    মার্কেটিং  সুরিন্দর ফিল্মসের ইউটিউব চ্যানেলে ১০ এপ্রিল ২০১৯-এ ছবিটির আনুষ্ঠানিক ট্রেলার মুক্তি পায়।    মুক্তি এবং প্রতিক্রিয়া  ছবিটি ২৬ এপ্রিল ২০১৯ মুক্তি পায়। টাইমস অফ ইন্ডিয়া ছবিটিকে ৫ স্টারের মধ্যে ৩.৫ রেট দিয়েছে।  সিনেটসান ফিল্মটিকে পাঁচটির মধ্যে ৩ তারা রেট দিয়েছে এবং লিখেছেন: "গল্পলাইনের চেয়েও বেশি, জ্যেষ্ঠপুত্রের দ্বন্দ্বমূলক চরিত্রগুলি দর্শকদের কাছে আবেদন রাখবে।"  অভিনয়ের পাশাপাশি ছবিটি ভলো আয়ও করেছে।   প্রশংসা  বছর অনুষ্ঠানশ্রেণী প্রাপকফলাফল২০২১৬৭তম জাতীয় চলচ্চিত্র পুরস্কারসেরা মৌলিক চিত্রনাট্যকৌশিক গঙ্গোপাধ্যায়সেরা ব্যাকগ্রাউন্ড স্কোরপ্রবুদ্ধ বন্দ্যোপাধ্যায়   তথ্যসূত্র    বহিঃসংযোগ      বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
থাম্ব|খামার অভয়ারণ্য, যেখানে উদ্ধারকৃত ছাগল, ভেড়া, গরু, শুকর, মুরগি এবং খামারের প্রাণীকে রাখা হয় অভয়ারণ্য () হল একটি সুবিধা যেখানে প্রাণীদের বসবাসের জন্য আনা হয় এবং তাদের বাকি জীবনের জন্য সুরক্ষিত করা হয়। এটি এমন বনাঞ্চল, যেখানে বন্যপ্রাণীদের নিরাপত্তা নিশ্চিত করা হয় এবং তাদের প্রজনন ও আবাস নিরাপদ রাখতে শিকারিদের প্রবেশে নিষেধাজ্ঞা জারি করা হয়।   শব্দগত ব্যুৎপত্তি  বাংলা 'অভয়' এবং 'অরণ্য' শব্দদ্বয়ের সন্ধিতে 'অভয়ারণ্য' শব্দটি গঠিত হয়েছে। বাংলায় 'অভয়' শব্দের অর্থ 'ভয়হীন' বা 'নির্ভয়'; আর 'অরণ্য' অর্থ 'বন' বা 'জঙ্গল'। অর্থাৎ যে জঙ্গলে প্রাণীদের নির্ভয় বিচরণ নিশ্চিত করা হয় তাকে অভয়ারণ্য বলা হয়।   বিবরণ  সাধারণত বন্যপ্রাণীদের নিরাপদ পরিবেশ, তাদের স্বাভাবিক কিংবা বর্ধিত প্রজনন পরিবেশ, বন্যপ্রাণীর স্বাভাবিক সংখ্যা এবং বৃক্ষরাজি কিংবা ঔষধি বৃক্ষরাজির নিরাপদ সংরক্ষণ নিশ্চিত করতে সরকার কিংবা নির্বাহী কর্তৃপক্ষ কর্তৃক কোনো এলাকায় প্রাকৃতিকভাবে গড়ে ওঠা বনাঞ্চলকে অভয়ারণ্য ঘোষণা করা হয়। ভারতে এই ঘোষণা রাজ্য সরকার করে থাকেন।  অভয়ারণ্য ঘোষণা করার মাধ্যমে নিশ্চিত করা হয়: ১) ঐ এলাকার বন্যপ্রাণী যেন ধ্বংস না হয়। ২) পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। পাশাপাশি, বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।   ভারতের কয়েকটি গুরুত্বপূর্ণ অভয়ারণ্য   রাজ্য-আসাম  নাম-কাজিরাঙ্গা, মানস অভয়ারণ্য  বন্যপ্রাণী - গণ্ডার, বাঘ, হাতী, বুনো মোষ, বুনো মুরগী, ধনেশ পাখি ইত্যাদি।  রাজ্য-পশ্চিমবঙ্গ  নাম-গরুমারা, জলদাপাড়া  বন্যপ্রাণী - গণ্ডার, বাঘ, হাতী, চিতাবাঘ, ভালুক, হরিণ, বুনো শূকর, ময়ূর, বুনো মুরগী ইত্যাদি।  রাজ্য - উত্তরপ্রদেশ  নাম - চন্দ্রপ্রভা অভয়ারণ্য  বন্যপ্রাণী - বাঘ, চিতাবাঘ, হায়না, হরিণ, বানর, ময়ূর ইত্যাদি।  রাজ্য - গুজরাট  নাম - গির অরণ্য  বন্যপ্রাণী - সিংহ, নীল গাই, হাতী, বুনো শূকর, হরিণ, ময়ূর ইত্যাদি।  রাজ্য - কর্ণাটক  নাম - বন্দীপুর অভয়ারণ্য  বন্যপ্রাণী - ভারতীয় বাইসন, হাতী, বিভিন্ন রকম পাখি ইত্যাদি।  রাজ্য - তামিলনাড়ু  নাম - মধুমালাই  বন্যপ্রাণী - হাতী, ভারতীয় বাইসন, বুনো মুরগী ইত্যাদি।  রাজ্য - কেরালা  নাম - পেরিয়ার  বন্যপ্রাণী - হাতী, বাঘ, বাইসন, বুনো শূকর, বুনো কুকুর, বিভিন্ন রকম পাখি ইত্যাদি।  রাজ্য - জম্মু ও কাশ্মীর  নাম - দাচিগাম  বন্যপ্রাণী - কস্তুরী মৃগ, লাল হরিণ, ভালুক ও বিভিন্ন ধরনের পাখি ইত্যাদি।  রাজ্য - উড়িষ্যা  নাম - শিমলিপাল অভয়ারণ্য  বন্যপ্রাণী - বাঘ, ভালুক, বিভিন্ন রকম পাখি ইত্যাদি।  রাজ্য - বিহার  নাম - পালামৌ অভয়ারণ্য  বন্যপ্রাণী - বাঘ, নানাজাতের পাখি ইত্যাদি।   আরো দেখুন   জাতীয় উদ্যান   তথ্যসূত্র   বিষয়শ্রেণী:বন বিষয়শ্রেণী:বনাঞ্চল বিষয়শ্রেণী:সংরক্ষিত বনাঞ্চল বিষয়শ্রেণী:প্রাণিকল্যাণ বিষয়শ্রেণী:সংরক্ষিত অঞ্চল
শাপলাপুর বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।   আয়তন  শাপলাপুর ইউনিয়নের আয়তন ৩৩,৮০৩ একর (১৩৬.৮০ বর্গ কিলোমিটার)। এটি আয়তনের দিক থেকে কক্সবাজার জেলার সবচেয়ে বড় ইউনিয়ন।https://web.archive.org/web/20151208044832/http://www.bbs.gov.bd/WebTestApplication/userfiles/Image/National%20Reports/Union%20Statistics.pdf   জনসংখ্যা  ২০১১ সালের পরিসংখ্যান অনুযায়ী শাপলাপুর ইউনিয়নের লোকসংখ্যা ৩৪,৬৬৪ জন। এর মধ্যে পুরুষ ১৭,৯৬৪ জন এবং মহিলা ১৬,৭০০ জন।   অবস্থান ও সীমানা  মহেশখালী উপজেলার পূর্বাংশ জুড়ে শাপলাপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের উত্তরে কালারমারছড়া ইউনিয়ন; পশ্চিমে কালারমারছড়া ইউনিয়ন ও হোয়ানক ইউনিয়ন; দক্ষিণে বড় মহেশখালী ইউনিয়ন ও ছোট মহেশখালী ইউনিয়ন এবং পূর্বে মহেশখালী চ্যানেল, কক্সবাজার সদর উপজেলার পোকখালী ইউনিয়ন, চকরিয়া উপজেলার খুটাখালী ইউনিয়ন, ডুলাহাজারা ইউনিয়ন, সাহারবিল ইউনিয়ন ও বদরখালী ইউনিয়ন অবস্থিত।   প্রশাসনিক কাঠামো  শাপলাপুর ইউনিয়ন মহেশখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি ৫টি মৌজায় বিভক্ত।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডষাইটমারা২নং ওয়ার্ডজে এম ঘাট৩নং ওয়ার্ডজামিরছড়ি, বাড়িয়াছড়ি, মিঠাছড়ি৪নং ওয়ার্ডমৌলভী কাটা, ঘোনাপাড়া৫নং ওয়ার্ডপশ্চিমপাড়া, রাখাইনপাড়া, মনিপুর, সচিমারপাড়া, পূর্ব নাপিতপাড়া৬নং ওয়ার্ডসাতঘরপাড়া, পুইচ্ছড়িপাড়া, জাহিদাঘোনা, ধুইল্লাছড়ি৭নং ওয়ার্ডমুকবেকী,বড়খোলা পাড়া,বুধার পাড়া,ঘোনা পাড়া৮নং ওয়ার্ডছাদেকের কাটা, নয়াপাড়া, মুরুংঘোনা, বাড়িয়াপাড়া৯নং ওয়ার্ডকায়দাবাদ, দিনেশপুর, কুতুবদিয়াপাড়া   শিক্ষা ব্যবস্থা  শাপলাপুর ইউনিয়নের সাক্ষরতার হার ৩১.১৬%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাদ্রাসা  শাপলাপুর ইসলামিয়া আলিম মাদ্রাসা  ষাইটমারা মহিউচ্ছুন্নাহ দাখিল মাদ্রাসা  মাধ্যমিক বিদ্যালয়  শাপলাপুর উচ্চ বিদ্যালয়  নিম্ন মাধ্যমিক বিদ্যালয়  জে এম ঘাট আদর্শ নিম্ন মাধ্যমিক বিদ্যালয়  প্রাথমিক বিদ্যালয়  কায়দাবাদ সরকারি প্রাথমিক বিদ্যালয়  মুকবেকী সরকারি প্রাথমিক বিদ্যালয়  শাপলাপুর সরকারি প্রাথমিক বিদ্যালয়  সাকের মোহাম্মদ কাটা সরকারি প্রাথমিক বিদ্যালয়  ষাইটমারা সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41202&union=04   যোগাযোগ ব্যবস্থা  শাপলাপুর ইউনিয়নে যোগাযোগের প্রধান দুইটি সড়ক হল গোরকঘাটা-শাপলাপুর সড়ক এবং কালারমারছড়া-শাপলাপুর সড়ক। প্রধান যোগাযোগ মাধ্যম ট্যাক্সি বা রিক্সা।   ধর্মীয় উপাসনালয়  শাপলাপুর ইউনিয়নে ৪৪টি মসজিদ ও ৬টি মন্দির রয়েছে। বড়খোলাপাড়া জামে মসজিদ।   খাল ও নদী  শাপলাপুর ইউনিয়নের পূর্ব দিকে রয়েছে মহেশখালী চ্যানেল।   হাট-বাজার  শাপলাপুর ইউনিয়নের প্রধান প্রধান হাট/বাজারগুলো হল জে এম ঘাট বাজার, শাপলাপুর বাজার এবং কায়দাবাদ বাজার।   জনপ্রতিনিধি   বর্তমান চেয়ারম্যান:  ওয়াজ উদ্দীন সুমন   আরও দেখুন   মহেশখালী উপজেলা  মহেশখালী থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:মহেশখালী উপজেলার ইউনিয়ন
শিমুল মুস্তাফা (জন্ম ১৭ অক্টোবর ১৯৬৪) একজন বাংলাদেশী আবৃত্তিশিল্পী। তিনি ২০২৪ সালে একুশে পদকপ্রাপ্ত হিসেবে ভূষিত হন।  জন্ম শিমুল মুস্তাফার জন্ম ঢাকায়। বাবা প্রয়াত খান মোহম্মদ গোলাম মুস্তাফা ও মা আফরোজ মুস্তাফা। তিনি ঢাকা বিশ্ববিদ্যালয় থেকে ভূগোল ও পরিবেশ বিষয়ে মাস্টার্স করেছেন। আশির দশকের শুরুতে স্বৈরশাসকের বিরুদ্ধে আন্দোলনের সময় কবিতা আবৃত্তি এবং থিয়েটর বেশ জনপ্রিয় হয়ে ওঠে। সে সময় থেকেই আবৃত্তি শুরু। তিনি জন্মগ্রহণ করেছিলেন শিল্পমনা পরিবারে। সেখান থেকেই তিনি অনুপ্রাণিত এবং শিল্প হিসেবে তিনি বেছে নেন কবিতা আবৃত্তিকে। এরপর ধীরে ধীরে তিনি অনেক পরিচিত হয়ে ওঠেন এবং বর্তমানে তিনি একজন জনপ্রিয় আবৃত্তিকার বা আবৃত্তিশিল্পী  হিসেবে পরিচিত।   আবৃত্তির অ্যালবাম  + আবৃত্তির অ্যালবাম তালিকা বছর  শিরোনাম সূত্র ১৯৯৬ চিঠি ২০১৬প্রিয়তা ২০১৪তৃতীয় একজন    পুরস্কার ও মনোনয়ন   বছর বিভাগ কাজ ফলাফল  ২০২৪ একুশে পদক আবৃত্তি     তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী আবৃত্তিকার বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী টেলিভিশন ব্যক্তিত্ব বিষয়শ্রেণী:২০২৪-এ একুশে পদক বিজয়ী
থাম্ব|জারণরোধকের গ্ৰাফিক চিত্র জারণরোধক ( অ্যান্টিঅক্সিডেন্ট) একটি অণু যে অন্যান্য অণুর জারণ ক্রিয়ায় বাধা দেয়। জারণ একটি রাসায়নিক বিক্রিয়া যা মুক্ত র‍্যাডিকেল উৎপাদন করতে পারে, যা পরবর্তীতে শিকল বিক্রিয়ার মাধ্যমে দেহকোষের ক্ষতিসাধন করে। জারণরোধক পদার্থ যেমন থায়ল বা অ্যাসকরবিক অ্যাসিড (ভিটামিন সি) এই শিকল বিক্রিয়াগুলি বিনষ্ট করে। "জারণরোধক" প্রধানত দুটি ভিন্ন পদার্থের জন্য ব্যবহার করা হয়ঃ রাসায়নিক শিল্পে যা উৎপন্ন পণ্যতেন যোগ করা হয় জারণ প্রতিরোধ, এবং প্রাকৃতিক রাসায়নিক যা খাবার  এবং শরীরের টিস্যুতে  পাওয়া যায় যা  স্বাস্থ্যের জন্য উপকারী।  জারণমূলক অবস্থার সামঞ্জস্য  বজায় রাখার জন্য, উদ্ভিদ এবং প্রাণী জারণরোধকসমূহের উপরিপাতনের মত জটিল পন্থা বজায় রাখে। যেমন গ্লুটাথায়ন এবং উৎসেচক (উদাহরণস্বরূপ ক্যাটালেজ  এবং সুপারঅক্সাইড ডিসমিউটেজ) অভ্যন্তরীণভাবে বা খাদ্যতালিকাভুক্ত জারণরোধক (ভিটামিন এ, ভিটামিন সি এবং ভিটামিন ই) হিসাবে উৎপাদিত হয়।  বিষয়শ্রেণী:বার্ধক্যরোধী পদার্থ বিষয়শ্রেণী:জারণরোধক বিষয়শ্রেণী:শারীরতত্ত্ব
মুসা বিন শমসের (অথবা, “প্রিন্স মুসা”) হলেন একজন বাংলাদেশী ব্যবসায়ী ও শিল্পপতি; যাকে বাংলাদেশের জনশক্তি রপ্তানির জনক হিসেবেও মনে করা হয়ে থাকে। তিনি ১৯৭০ ও ১৯৮০-এর দশকে আন্তর্জাতিকভাবে অস্ত্র সরবরাহকারী হিসেবেও ব্যাপক পরিচিতি পেয়েছিলেন। বর্তমানে তিনি ড্যাটকো গ্রুপের চেয়ারম্যান হিসাবে দায়িত্ব পালন করছেন। তিনি বর্তমানে সবচেয়ে ধনী বাঙালি এবং বাংলাদেশের সবচেয়ে বিত্তবান ব্যক্তি।   জন্ম ও শিক্ষা  মুসা ১৯৪৫ সালের ১৫ অক্টোবর তৎকালীন ব্রিটিশ ভারত (বর্তমান বাংলাদেশ) ফরিদপুরের এক মধ্যবিত্ত বাঙালি মুসলিম পরিবারে জন্মগ্রহণ করেন। চার ভাই এবং দুই বোনের মাঝে তিনি পিতা-মাতার তৃতীয় পুত্র সন্তান। তার বাবা শমসের আলী মোল্লা স্থানীয় ব্রিটিশ সরকারের শীর্ষ কর্মকর্তা ছিলেন।মুসা বিন শমসেরের ব্যাংক হিসাব তলব,নিজস্ব প্রতিবেদক, বাংলাদেশ প্রতিদিন। ঢাকা থেকে প্রকাশের তারিখ: ২৪-০৬-২০১১ খ্রিস্টাব্দ।বিশ্ব বরেণ্য ধনকুবের    ব্যবসায়িক কর্মকাণ্ড   মুসা তরুণ বয়সেই ব্যবসা শুরু করেন। তার প্রথম ব্যবসায়িক জীবনে ড্যাটকো নামের বৃহৎ ব্যবসায়িক প্রতিষ্ঠান গড়ে তোলেন। মুসা জনশক্তি রপ্তানিতে দেশের একজন দিকপাল হিসেবে পরিচিতি পান। তিনি বাংলাদেশের পদ্মা সেতু নির্মাণেও ব্যক্তিগত বিনিয়োগের ইচ্ছে প্রকাশ করেছিলেন।  ব্যক্তিগত জীবন মুসা কানিজ ফাতেমার সাথে বিবাহবন্ধনে আবদ্ধ এবং তাদের দুই পুত্র ও এক কন্যা রয়েছে। তার দুই ছেলে ববি হাজ্জাজ শিক্ষক ও রাজনীতিবিদ এবং জুবি মুসা আইনজীবী। তার মেয়ে শেখ ফজলুল করিম সেলিমের ছেলে শেখ ফজলে ফাহিমের সাথে বিবাহবন্ধনে আবদ্ধ হয়েছেন। মুসা বাংলা, ইংরেজি এবং উর্দুতে সাবলীল।  অনুদান মুসা ১৯৯৭ সালে যুক্তরাজ্যের নির্বাচনে লেবার পার্টির টনি ব্লেয়ার নির্বাচনী প্রচারণা চালানোর জন্য অনুদান দিতে চেয়ে সমালোচনার মুখে পড়েন।  তথ্যসূত্র   বহিঃসংযোগ    ড্যাটকো গ্রুপ  বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী ব্যবসায়ী বিষয়শ্রেণী:বাংলাদেশী মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:ফরিদপুর জেলার ব্যক্তি বিষয়শ্রেণী:২১শ শতাব্দীর বাংলাদেশী ব্যবসায়ী
ডব্লিউ অ্যান্ড্রু রবিনসন (জন্ম: ১৯৫৭) একজন ব্রিটিশ লেখক এবং প্রাক্তন সংবাদপত্র সম্পাদক। 300px  নির্বাচিত রচনাবলী   The Coasts of India  Maharaja: The Spectaular Heritage of Princely India  Satyajit Ray: The Inner Eye  The Art of Rabindranath Tagore  The Shape of the World  Earth Shock: Hurricanes, Volcanoes, Earthquakes, Tornadoes & Other Forces of Nature  Rabindranath Tagore: The Myriad-minded Man  Rabindranath Tagore: An Anthology  Selected Letters of Rabindranath Tagore  The Story of Writing: Alphabets, Hieroglyphs and Pictograms  The Man Who Deciphered Linear B: The Story of Michael Ventris  Lost Languages: The Enigma of the World's Great Undeciphered Scripts  Satyajit Ray, The Inner Eye: The Biography of a Master Film-Maker  Satyajit Ray: A Vision of Cinema  Einstein: A Hundred Years of Relativity  The Last Man Who Knew Everything: Thomas Young, The Anonymous Polymath Who Proved Newton Wrong, Explained How We See, Cured the Sick, and Deciphered the Rosetta Stone, Among Other Feats of Genius   বহিঃসংযোগ   Andrew Robinson website  Alibris list of books  বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ সাংবাদিক বিষয়শ্রেণী:ব্রিটিশ সংবাদপত্র সম্পাদক বিষয়শ্রেণী:ব্রিটিশ লেখক বিষয়শ্রেণী:দ্য ড্রাগন স্কুল, অক্সফোর্ডে শিক্ষিত ব্যক্তি বিষয়শ্রেণী:ব্রিটিশ জীবনীকার বিষয়শ্রেণী:ব্রিটিশ অ-কল্পকাহিনী লেখক বিষয়শ্রেণী:লন্ডনের লেখক
হাশমতুল্লাহ শাহিদী (; জন্ম: ৪ নভেম্বর ১৯৯৪) একজন আফগান ক্রিকেটার। তিনি ২০১৩ সালের অক্টোবরে কেনিয়ার বিরুদ্ধে একদিনের আন্তর্জাতিক ক্রিকেটে আত্মপ্রকাশ করেন। তিনি ২০১৮ সালের জুনে অনুষ্ঠিতব্য আফগানিস্তানের প্রথম  টেস্ট ম্যাচে অংশগ্রহণকারী ১১ জন ক্রিকেটারের মধ্যে অন্যতম একজন ছিলেন।  খেলোয়াড়ী জীবন ২০১৭-১৮ মৌসুমে অনুষ্ঠিতব্য আহমেদ শাহ আবদালী ৪ দিনের টুর্নামেন্টে ফাইনাল ম্যাচে তিনি প্রথম ইনিংসে ১৬৩ রান সংগ্রহ করেন।  টেস্ট ক্রিকেট ২০১৮ সালের মে মাসে অনুষ্ঠিতব্য ভারতের বিরুদ্ধে আফগানিস্তানের প্রথম উদ্বোধনী টেস্ট ম্যাচের জন্য তিনি নির্বাচিত হন এবং খেলায় অংশগ্রহণ করেন। যার ফলে ১৪ ই জুন ২০১৮ তারিখে, তিনি ভারতের বিরুদ্ধে আফগানিস্তানের হয়ে টেস্ট ক্রিকেটে অভিষিক্ত হন।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:আফগান ক্রিকেটার বিষয়শ্রেণী:লগার প্রদেশের ব্যক্তিত্ব বিষয়শ্রেণী:বন্দ-ই-আমির ড্রাগন্সের ক্রিকেটার বিষয়শ্রেণী:স্পিন ঘর টাইগার্সের ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার